Diviak lesný

Diviak lesný (staršie slovenské názvy: diviak obyčajný, sviňa divá, diviak v užšom zmysle; v poľnohospodárstve divá ošípaná; v poľovníctve pomnožne čierna zver; lat. Sus scrofa) je druh z rodu Sus (diviak). Žije v celej južnej polovici Eurázie a v severnej Afrike. Výskyt na Slovensku bol doložený na 87,5 % územia.

Opis 
Diviak lesný býva dlhý 0,9 m až 1,8 m. Chvost má 15 - 30 cm. Hmotnosť spravidla 50 - 190 kg (samce) a 35 - 160 kg (samice), ale v niektorých oblastiach, napríklad v Karpatoch, majú samce aj 350 kg. Juhoeurópske diviaky lesné sú celkovo menšie ako severoeurópske. Žijú asi 20 rokov.

Sfarbenie kolíše od čiernej, cez červenohnedú po svetlohnedú, občasné je možné aj biele a bielo fľakaté sfarbenie. Mláďatá majú do odstavenia typické pruhy. Samce aj samice majú vyčnievajúce očné zuby (kly), ktoré sú však v porovnaní s inými druhmi diviakov pomerne malé. Samice majú menšie kly. 

Samec akéhokoľvek druhu diviaka sa nazýva kanec. Mladý kanec do veku 2. roku života sa nazýva „lanštiak”. Samica sa označuje ako “bachyňa“, mláďatá sú “prasce“.

Výskyt 
V Európe nežije prakticky len vo Veľkej Británii, na Škandinávskom polostrove a v severnom Rusku. (Prípadný poddruh domáca ošípaná samozrejme žije aj inde.)

Rozšírenie na Slovensku 
Zo 429 mapovacích kvadrátov DFS sa celkovo vyskytol v 377 (87,5 % rozlohy Slovenska, do roku 1964 len v 115, 26,7 %) v nadmorských výškach 100 (Ptrukša) –  (Škutnatá poľana pri Štrbskom plese, a bol zaznamenený aj prechod cez Ľaliové sedlo  vo Vysokých Tatrách).

Rozmnožovanie 
Samice sa zvyknú zoskupovať do čried pozostávajúcich z 20 aj viac jedincov. Inak samotársky žijúce samce sa k týmto čriedam niekedy pripájajú, najmä v období rozmnožovania. 

Pária sa v zime medzi novembrom a januárom. Samica privádza na svet 4 - 12 mláďat.

Biotop 
Obýva rôzne habitaty, živí sa rozmanitou potravou, rýchlo behá a vynikajúco pláva. Uprednostňujú listnaté a zmiešané lesy a radi sa váľajú v bahne.

Systém 
Delenie na poddruhy je sporné, nižšie je uvedených je niekoľko typických príkladov (od najkratšieho po najdlhší). Na Slovensku, v Česku, Poľsku, severnom Španielsku, severnom Taliansku, Francúzsku, Nemecku, v Beneluxe a Dánsku žije konkrétne poddruh Sus scrofa scrofa (v najužšom zmysle), v Maďarsku, na Ukrajine a v Bielorusku, na Kaukaze a v Iraku Sus scrofa attila a v severnej Európe Sus scrofa ferus (v najužšom zmysle)

Väčšinou sa pod Sus scrofa zaraďuje aj domáca ošípaná, ale niektorí autori ju zaraďujú ako samostatný druh alebo ju nespomínajú, pretože ju považujú za súčasť Sus scrofa scrofa a Sus scrofa vittatus (staršie prípadne aj Sus scrofa mediterraneus).

Tradičné „krátke“ delenie (napr. podľa Kliment a kol.: 1985; Roldán 1983, Adametz, Mikko‘s Phylogeny page a pod. ):
 Sus scrofa – považované za druh alebo podrod (Sus Scofa):
 Sus scrofa ferus/?= Sus scrofa scrofa (sviňa divá európska/divá európska ošípaná)
 Sus scrofa domesticus (sviňa domáca/domáca ošípaná/ošípaná/prasa domáce) – často vynechávané
 Sus mediterraneus (sviňa divá stredozemná/divá stredomorská ošípaná) – považované za druh alebo podrod (Sus Mediterraneus), alebo veľmi často za poddruh alebo súčasť Sus scrofa (Sus scrofa mediterraneus)
 Sus vittatus / Sus stratosus (sviňa divá pásikavá/divá ázijská pásikovaná ošípaná) - považované za druh alebo podrod (Sus Stratosus), alebo za poddruh Sus scrofa (Sus scrofa vittatus)
 novšie aj: Sus riukiuanus – považované za súčasť Sus vittatus alebo veľmi často za poddruh Sus scrofa (Sus scrofa riukuanus)

Delenie podľa anglickej wiki:
 Sus scrofa scrofa†
 Sus scrofa ussuricu
 Sus scrofa cristatu†
 Sus scrofa vittatus – zaraďované aj pod S. s. cristatu
 Sus scrofa taiwanus†

Delenie podľa Systema Naturae 2000:
 Sus scrofa domesticus
 Sus scrofa chirodontus†
 Sus scrofa cristatus†
 Sus scrofa leucomystax†
 Sus scrofa majori†
 Sus scrofa meridionalis
 Sus scrofa scrofa†
 Sus scrofa ussuricus
 Sus scrofa vittatus†

Delenie podľa IUCN (http://www.iucn.org/themes/ssc/sgs/pphsg/APchap5-1.htm) 1993
 Sus scrofa ssp. (Sri Lanka)
 Sus scrofa affinis†
 Sus scrofa algira
 Sus scrofa attila
 Sus scrofa cristatus†
 Sus scrofa davidi
 Sus scrofa leucomystax
 Sus scrofa libycus
 Sus scrofa meridionalis
 Sus scrofa moupinensis
 Sus scrofa nigripes†
 Sus scrofa riukiuanus
 Sus scrofa scrofa
 Sus scrofa sibiricus
 Sus scrofa taivanus
 Sus scrofa ussuricus†
 Sus scrofa vittatus

Delenie podľa 
 Sus scrofa affinis
 Sus scrofa algira†
 Sus scrofa andamanensis
 Sus scrofa attila†
 Sus scrofa baeticus
 Sus scrofa barbarus
 Sus scrofa castilianus
 Sus scrofa chirodontus
 Sus scrofa coreanus
 Sus scrofa cristatus
 Sus scrofa davidi†
 Sus scrofa falzfeini
 Sus scrofa ferus†
 Sus scrofa floresianus
 Sus scrofa jubatus
 Sus scrofa leucomystax
 Sus scrofa libycus
 Sus scrofa majori†
 Sus scrofa mandchuricus
 Sus scrofa mediterraneus
 Sus scrofa meridionalis
 Sus scrofa moupinensis
 Sus scrofa nicobaricus
 Sus scrofa nigripes
 Sus scrofa papuensis
 Sus scrofa raddeanus
 Sus scrofa reiseri†
 Sus scrofa riukiuanus
 Sus scrofa sardous
 Sus scrofa scrofa 
 Sus scrofa sennaarensis
 Sus scrofa sibiricus
 Sus scrofa sukvianus
 Sus scrofa taivanus
 Sus scrofa ussuricus
 Sus scrofa vittatus

Galeria

Referencie

Externé odkazy 
Rozšírenie diviačej zveri na Slovensku v roku 2012

Iné projekty 

Diviakovité
Najmenej ohrozené druhy
Európske cicavce
Cicavce na Slovensku